Virallinen lehti nro C 158 , 25/05/1998 s. 0100



KIRJALLINEN KYSYMYS P-3401/97 komissiolle esittäjä(t): José Pomés Ruiz (PPE) (16. lokakuuta 1997) Aihe: Hankkeiden tilanne Espanjassa sijaitsevan Navarran autonomisen yhteisön pääkaupunki Pamplona on maanviljelyalueella sijaitseva kaupunki, jota vaivaa kasvava rakenteellinen työttömyys ja selkeät taloudelliset rajoitteet. Komission hyväksyttäviksi on esitetty erilaisia hankkeita, jotka tukisivat merkittävästi kyseiselle alueelle suunnattavaa taloudellista apua. Voiko komissio kertoa Pamplonan kaupunkiin liittyvien toimien sekä muiden Espanjan Navarraa koskevien hankkeiden tämänhetkisestä tilanteesta? Komission jäsenen Monika Wulf-Mathiesin komission puolesta antama vastaus (14. marraskuuta 1997) Navarran alueen hyväksi koko ohjelmakaudella 1994-1999 toteutettavia rakennerahastojen toimia koskevien tietojen osalta komissio pyytää kunnianarvoisaa parlamentin jäsentä tutustumaan edustaja Campoy Zuecon esittämään kirjalliseen kysymykseen E-2102/97 annettuun vastaukseen ((EYVL C 60,25.2.1998, s. 97. )). Mitä tulee erityisesti Pamplonan kaupunkiin, Milagrosan, Chantrea/Orvinan ja Rochapea/San Jorgen piirit voivat hyödyntää Euroopan aluekehitysrahastosta (EAKR) tavoitteen 2 mukaisesti toteutettuja toimia, jotka koskevat 67 000 asukasta (180 000 asukkaan kokonaismäärästä vuoden 1991 väestölaskennan tietojen mukaan) ja 14 neliökilometrin aluetta. Ne todelliset hankkeet, joita Euroopan aluekehitysrahasto on rahoittanut Pamplonassa edellä mainitulla kaudella toteutettujen alueellisten toimien (käynnissä olevien tai päätökseen saatettujen toimien) yhteydessä, ovat tavoitteen 2 kautta 1994-1996 koskevan toimenpideohjelman mukaisia. Näitä hankkeita ovat: - kaupungin piirien pienten ja keskisuurten yritysten (pk-yritykset) tukeminen. Tukea annetaan alueellisten viranomaisten laatimien suunnitelmien mukaisesti, jotka koskevat teollisuusyritysten tuotannollista välineistämistä (lainojen korkotuki tai avustukset), matkailualan yritysten välineistämistä ja tervehdyttämistä sekä laatua ja muotoilua (design) (ensisijaisen toimintalinjan toimenpiteet 1.1, 1.3, 1.4 ja 1.5) - kasvihuoneiden, työtilojen ja kokeilupalstojen rakentaminen maatalousoppilaitokselle ja niiden välineistäminen (toimenpide 3.1) - teollisuuden alojen ja televiestinnän alan insinöörejä kouluttavan oppilaitoksen laboratorion välineistäminen (toimenpide 3.2) - rautatieaseman raiteiden kunnostaminen (Renfe) (toimenpide 4.2). Koheesiorahastosta yhteisrahoitetaan Navarran alueella seuraavia hankkeita: - Eguillorin vedenkäsittelylaitos: veden toimittamista Pamplonaan koskevalle hankkeelle on myönnetty 1 146 000 ecua - Pamplonan Arazuri Comarquessa sijaitsevaa puhdistamoa koskevalle hankkeelle on myönnetty 18 911 662 ecua - La Ribera-Tudelan jätteiden kierrätystä koskevalle hankkeelle on myönnetty 2 485 310 ecua - Port de Velaten valtatietä 121-A koskevalle hankkeelle on myönnetty 24 154 308 ecua - Navarran teollisuusjätteiden käsittelyyn myönnettävää teknistä tukea koskevalle hankkeelle on myönnetty 492 954 ecua. Seuraavat hankkeet koskevat useita Espanjan alueita, Navarra mukaan lukien: - Pichra: vesi- ja metsävarojen entistämistä, maaperän suojelua ja jokien parantamista koskevaan kokonaissuunnitelmaan liittyvä hanke - hankkeelle, joka koskee metsänistutusta ja täydentäviä toimia eroosion ja aavikoitumisen torjumiseksi sekä tulipalon vahingoittamien ekosysteemien korjaamista Ebron hydrografisessa altaassa, on myönnetty 15 352 436 ecua. Koheesiorahastosta myönnettyjä tukia koskevien päätösten olennaiset tiedot julkaistaan myös Euroopan yhteisöjen virallisessa lehdessä.